CELEX: 32007R1300
Language: sl
Date: 2007-11-06 00:00:00
Title: Uredba Komisije (ES) št. 1300/2007 z dne 6. novembra 2007 o spremembi Uredbe (ES) št. 1622/2000 o določitvi nekaterih podrobnih pravil za izvajanje Uredbe (ES) št. 1493/1999 o skupni ureditvi trga za vino in vzpostavitvi kodeksa Skupnosti na področju enoloških postopkov in obdelav

7.11.2007   
            
            
               SL
            
            
               Uradni list Evropske unije
            
            
               L 289/8
            
         
      UREDBA KOMISIJE (ES) št. 1300/2007
   z dne 6. novembra 2007
   o spremembi Uredbe (ES) št. 1622/2000 o določitvi nekaterih podrobnih pravil za izvajanje Uredbe (ES) št. 1493/1999 o skupni ureditvi trga za vino in vzpostavitvi kodeksa Skupnosti na področju enoloških postopkov in obdelav
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 46(1) Uredbe,
   ob upoštevanju naslednjega:
   
               (1)
            
            
               Priloga V(B)(3) k Uredbi (ES) št. 1493/1999 določa možnost odstopanja od najvišje skupne vsebnosti hlapne kisline za nekatere vrste vina.
            
         
               (2)
            
            
               Uredba Komisije (ES) št. 1622/2000 (2) določa nekatera podrobna pravila za uporabo Uredbe (ES) št. 1493/1999 zlasti v zvezi z najvišjo skupno vsebnostjo hlapne kisline v vinih. Člen 20 določa, da se vina, zajeta v izjemah, določijo v Prilogi XIII k navedeni uredbi.
            
         
               (3)
            
            
               Pri nekaterih španskih kakovostnih likerskih vinih, pridelanih na določenem pridelovalnem območju (kakovostno likersko vino pdpo), in italijanskem kakovostnem vinu, pridelanem na določenem pridelovalnem območju (kakovostno vino pdpo) Alto Adige, ki so proizvedena po posebnem postopku in ki imajo skupni volumenski delež alkohola višji od 13 vol. %, je vsebnost hlapne kisline višja od omejitev iz Priloge V(B)(1) k Uredbi (ES) št. 1493/1999, a je vseeno nižja od 35 oziroma 40 miliekvivalentov na liter. Zato je ta vina treba dodati na seznam iz Priloge XII k Uredbi (ES) št. 1622/2000.
            
         
               (4)
            
            
               Uredbo (ES) št. 1622/2000 je zato treba spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Priloga XIII k Uredbi (ES) št. 1622/2000 se spremeni v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. novembra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 194, 31.7.2000, str. 1. Uredba, kakor je bila nazadnje spremenjena z Uredbo (ES) št. 556/2007 (UL L 132, 24.5.2007, str. 3).
   
      PRILOGA
      Priloga XIII k Uredbi (ES) št. 1622/2000 se spremeni:
      
                  1.
               
               
                  točka (c) se nadomesti z naslednjim:
                  
                              „(c)
                           
                           
                              
                                 za italijanska vina:
                              
                              
                                          (i)
                                       
                                       
                                          25 miliekvivalentov na liter za:
                                          
                                                      —
                                                   
                                                   
                                                      kakovostno likersko vino pdpo Marsala,
                                                   
                                                
                                                      —
                                                   
                                                   
                                                      kakovostna vina pdpo Moscato di Pantelleria naturale, Moscato di Pantelleria in Malvasia delle Lipari,
                                                   
                                                
                                                      —
                                                   
                                                   
                                                      kakovostna vina pdpo Colli orientali del Friuli z označbo ‚Picolit‘,
                                                   
                                                
                                                      —
                                                   
                                                   
                                                      kakovostna vina pdpo in kakovostna likerska vina pdpo, ki izpolnjujejo zahteve, da so poimenovana z izrazi ali enim od izrazov: ‚vin santo‘, ‚passito‘, ‚liquoroso‘ in ‚vendemmia tardiva‘, z izjemo kakovostnih vin pdpo z označbo porekla Alto Adige, poimenovanih z izrazoma ali enim od izrazov ‚passito‘ ali ‚vendemmia tardiva‘,
                                                   
                                                
                                                      —
                                                   
                                                   
                                                      namizna vina z geografsko označbo, ki izpolnjujejo zahteve, da so poimenovana z izrazi ali enim od izrazov: ‚vin santo‘, ‚passito‘, ‚liquoroso‘ in ‚vendemmia tardiva‘,
                                                   
                                                
                                                      —
                                                   
                                                   
                                                      namizna vina, pridobljena iz sorte ‚Vernaccia di Oristano B‘, pridelane na Sardiniji, ki izpolnjujejo zahteve, da so poimenovana kot ‚Vernaccia di Sardegna‘;
                                                   
                                                
                                    
                                          (ii)
                                       
                                       
                                          40 miliekvivalentov na liter za kakovostna vina pdpo z označbo porekla Alto Adige, poimenovana z izrazoma ali enim od izrazov ‚passito‘ ali ‚vendemmia tardiva‘“;
                                       
                                    
                        
            
                  2.
               
               
                  točka (f) se nadomesti z naslednjim:
                  
                              „(f)
                           
                           
                              
                                 za vina, ki izvirajo iz Španije:
                              
                              
                                          (i)
                                       
                                       
                                          25 miliekvivalentov na liter za kakovostna vina pdpo, ki izpolnjujejo zahteve, da so poimenovana z izrazom ‚vendimia tardía‘;
                                       
                                    
                                          (ii)
                                       
                                       
                                          35 miliekvivalentov na liter za:
                                          
                                                      —
                                                   
                                                   
                                                      kakovostna vina pdpo iz prezrelega grozdja z označbo porekla ‚Ribeiro‘,
                                                   
                                                
                                                      —
                                                   
                                                   
                                                      kakovostna likerska vina pdpo, poimenovana z izrazoma ‚generoso‘ ali ‚generoso de licor‘ in z označbo porekla Condado de Huelva, Jerez-Xerez-Sherry, Manzanilla-Sanlúcar de Barrameda, Málaga in Montilla-Moriles“.